
	שם הטופס: חוות דעת מקצועית במסגרת כוונה להתקשר עם ספק יחיד/ ספק חוץ

	פרק ראשי: התקשרויות ורכישות
	מספר הוראה: 7.8.2

	פרק משני: פטור ממכרז
	מספר טופס: ט. 7.8.2.1


	משרד:
	רשות המסים בישראל 

	יחידה מזמינה:
	אגף הביטחון    

	תאריך:
	01/12/2025

	סימוכין 
	


אל: ועדת המכרזים 
הנדון: חוות דעת מקצועית במסגרת כוונה להתקשר עם ספק יחיד/ ספק חוץ
הבקשה מסתמכת על תקנה  3(29) לתקנות חובת מכרזים ועל הוראות תכ"ם מס' 7.8.1 ו-7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	רכש של 4 מערכות לאיתור אדם במתחמי השיקוף שהוקמו במסגרת מלחמת חרבות ברזל
1.    כיום מופעלים ברחבי הארץ 10 מתחמי שיקוף למכולות באמצעות טכנולוגיית שיקוף הפועלת בפליטה של קרני X-RAY  באנרגייה גבוהה, ומאפשרת קבלת תמונת שיקוף של התכולה הנסרקת.
2. להלן החלוקה במתחמי השיקוף לפי החברות: אתר משקף מכס חיפה-חברת סמית דיטקשיין. אתרי מכולות נהר הירדן, אלנבי, אשדוד, ניצנה-חברת נוקטק.
3. במסגרת מלחמת חרבות ברזל וכחלק מההשלכות הישירות של המלחמה בכל הנוגע לנושא העברת סיוע הומניטרי לרצועת עזה, הוקמו 5 אתרים נוספים : שני אתרים נוספים בניצנה, 2 אתרים נוספים באשדוד ואתר בכרם שלום.
4.   במהלך השנים האחרונות אירעו 5 אירועי בטיחות קרינה שונים בהם הופעלה קרן כשבמתחם השיקוף נכח אדם. 
5. יתרה מכך, בתאריך 09.11.2025 אירע אירוע בטיחות נוסף במסוף ניצנה, בו הופעלה קרינה על נהג שנותר במתחם.
6. בשל חומרת רצף האירועים הגיעו נציגי המשרד להגנת הסביבה כשבראשם נמצאת הגב' אורית שינדר זיידה-מנהלת אגף בטיחות קרינה מייננת, אשר דרשה כי תחקיר האירוע יוצג בפניה על מנת לדון במיגור התופעה כאמור.
7. בתום התחקיר הובהר כי המשרד להגנת הסביבה רואה בחומרה את שאירע, והנחתה במיידית התקנה של מערכות לאיתור אדם בכל האתרים החדשים שהוקמו (מצ"ב מסמך בנידון). 
8.    חשוב לציין כי קיימת מערכת אחת מסוגה אשר נבחנה ואושרה ע"י הח"מ ובשיתוף עם המשרד להגנת הסביבה אשר אנו נדרשים בהתקנתה והיא מחוברת למערכת האינטרלוק של מערכות הרדיוגרפיה.
9. בשנת 2023 פורסם הסתייגות להתקשרות עם ספק יחיד עבור המערכות של נוקטק, קונקורדיה, קומודן וסמית, כל אתר לפי ההתקשרות בגין שירות ותחזוקה למערכת, וזאת על מנת לייצר רציפות ביטוחית למערכות. 
10. ברצוני לפנות לוועדת המכרזים בבקשה להתקשרות מול ספק יחיד כפי שצויין לעיל (חברת נוקטק), לקבלת שירות בהתקנת מערכות לאיתור אדם במנהרות השיקוף באמצעות טכנולוגייה אלקטרו אופטית, וזאת לאחר בדיקה מקיפה שבוצעה ומתוך ידיעה ברורה כי אין אפשרות טכנית מקצועית המאפשרת קבלת אחריות מלאה על מערכת השיקוף מחד והתממשקות למערכת האינטרלוק מאידך.
11. סה"כ עלות התקשרות כולל התקנה ושנת אחריות – 1,307,912 ₪ (כולל מע"מ) מצ"ב הצעת מחיר.



האם קיים בנושא זה מכרז מרכזי של החשב הכללי או גורם ממשלתי מוסמך אחר?   X  לא           
סוג ההתקשרות: (סמן X במקום המתאים)
	      טובין 
	    שירותים X
	   ביצוע עבודה


	שם הספק:
	חברת נוקטק

	מספר הספק 

(ח.פ/ח.צ/ע.מ/מספר עמותה) 
	 

	ספק זה הנו: 
	X       ספק יחיד    
	

	אומדן / שווי ההתקשרות:
	1,307,912 ש"ח(כולל מע"מ)

	תקופת ההתקשרות: 
	


נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 

1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
האמצעים בהם נערכו הבדיקות: 
· פנייה לספקי טכנולוגייה העוסקים בתחום.
· בדיקה מקיפה ויסודית באתרי החברות המוזכרות לעיל וכלל החברות העוסקות בטכנולוגיות מסוגים אלה.
· אתרים בהם נערכת השוואה בין טכנולוגיות אלו כדוגמת http://www.cbrnetechindex.com – אתר בו קיימת אינפורמציה על ספקים ומכשירים בטכנולוגיות אלה.

2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
ממצאי הבדיקה – יצרנית הטכנולוגיה היא הספק היחיד שיכול לתת מענה לצורך.
3. נימוקים והערות נוספות
	החברה אשר מייצרת את הטכנולוגייה של השיקוף, על כל המשתמע מכך, היא היחידה אשר יכולה לבצע את ההתקשרות.
המערכת תהפוך לחלק אינטגרלי ממערך בטיחות הקרינה.

החברה תהיה אחראית לתחזוקת המערכת כחלק מתחזוקת מערכת השיקוף.

מדובר במערכת אלקטרואופטית, החייבת להיות מותקנת בתוך מנהרת השיקוף, מחוברת למערכות המתח הנמוך של המשקף, למערכת המחשב של המשקף ולמערכת מעגלי החיגור המונעים את הפעלת המשקף בעת קבלת התראה.
יש לציין, כי ספק מערכות השיקוף אחראי גם למערכות בטיחות הקרינה, נדרש לערוך תכנית בטיחות מאושרת על ידי הגורם המוסמך ואחראי לתחזוקת המערכת לאורך השנים, לא ניתן לפצל את האחריות בתחום רגיש זה.


לאור הנימוקים שמניתי לעיל אנו מבקשים לערוך ההתקשרות בהליך פטור ממכרז, והתקשרות ישירה עם ספקי מערכות השיקוף כספקים יחידים.
חוות דעתי זו ניתנת מתוקף היותי הסמכות המקצועית לנושא זה.

בכבוד רב,             
	מירי מסיקה
	מנהלת תחום בכירה אמצעים טכנולוגיים 

